b'\n_START_ARTICLE_\nTe\xc5\xa1ka snajperska pu\xc5\xa1ka MACS M2-A\n_START_SECTION_\nOsobine\n_START_PARAGRAPH_\nMACS M2-A je pu\xc5\xa1ka sa mogu\xc4\x87no\xc5\xa1\xc4\x87u ispaljivanja jednog metka i sa ru\xc4\x8dnim zatvaranjem obrtnog zatvara\xc4\x8da. Cijev i zatvara\xc4\x8d pu\xc5\xa1ke su konstruirani za metak 12,7 x 99 mm (Browning .50 BMG). Cijev pu\xc5\xa1ke je du\xc5\xbeine 790 mm, cijela pu\xc5\xa1ka je duga\xc4\x8dka 1470 mm, a na izlaznom zavr\xc5\xa1etku cijevi se nalazi plinska ko\xc4\x8dnica sa tri komore koja za gotovo 60% smanjuje energiju trzanja pri ispaljenju. Po\xc4\x8detna brzina zrna pri izlazu iz cijevi je 855 m/s. Uz ovu pu\xc5\xa1ku je predvi\xc4\x91en opti\xc4\x8dki ciljnik Kahles ZF 10x42, dok obi\xc4\x8dni mehani\xc4\x8dki ciljnik nije predvi\xc4\x91en. U kompletu se nalaze sklapaju\xc4\x87e teleskopske no\xc5\xbeice \xc4\x8dije se pode\xc5\xa1avanje po visini mo\xc5\xbee vr\xc5\xa1iti pojedina\xc4\x8dno \xc5\xa1to je korisno pri ga\xc4\x91anju sa neravnog terena.'